open-index/open-wikipedia-markdown huggingface dataset:
Tone Gleditsch Stabell

**Tone Gleditsch Stabell** (født 31. mai 1966 i Tønsberg) er en norsk forfatter som særlig har skrevet lyrikk og barnebøker. Hun vokste opp som **Tone Lie** og utgav bøker under navnet **Tone Lie Bøttinger** fra 1991 til 2004. Hun har i voksen alder studert ved lærerutdanninga ved Høgskolen i Vestfold. 

## Bibliografi
* 1991: *Drømmestupet* – dikt
* 1994: *Mange fugleliv senere* – dikt
* 1997: *Overfart* – dikt
* 1999: *Nåden sover* – dikt
* 2000: *Søstrenes sanger* – gjendiktning av det buddhistiske *[[Therigatha]]* fra pali sammen med faren Kåre A. Lie
* 2001: *Min storebror apen* – bildebok illustrert av Akin Düzakin
* 2002: *Hoggormens hjerte er et bringebær* – dikt
* 2004: *Vi sees kanskje der* – ungdomsbok illustrert av Akin Düzakin
* 2006: *Brødrenes sanger* - gjendiktning av det buddhistiske *Theragatha*  fra pali sammen med Kåre A. Lie
* 2007: *Ulvedager* - bildebok illustrert av Jill Moursund
* 2009: *Ryggen fri* - dikt
* 2012: *Å lykkes med litterære tolkninger* - lærebok sammen med Ellen Ugland   
* 2015: *En kanne sterk og god dag* - dikt

## Kilder
*Presentasjon av Tone Gleditsch Stabell i Forfatterkatalogen på Forfattersentrums nettsider

## Eksterne lenker
* Forfatterpresentasjon i Dagbladet
* Bibliografi på Kulturnett.no
* Forfatterpresentasjon på Nrk.no
* Dikt presentert i tidsskriftet ''Vinduet''
Thomas Joyce

**Thomas Peter Joyce** (født 1973) er en tidligere landslagsspiller i bordhockey som kommer fra Lørenskog. Han representerte Lørenskog Bordhockeyteam (LBHT) fra 1993 og frem til han la opp i 1999. Joyce hadde et kortvarig comeback i 2004/2005. Joyce vant aldri noen turneringer, men fikk med seg en finaleplass under Kvernaland Open i 1998, og bronse under NM i 1996 og 1998.

## Referanser
Jelsnes

**Jelsnes** er en bygd og et tettsted i Sarpsborg kommune i Østfold. Jelsnes ligger 12 kilometer nord for Sarpsborg sentrum i landlige omgivelser nord på Tunøya. Tettstedet hadde  innbyggere per 1. januar . Bygda var en del av Tune kommune fram til 1992. Navnet antas å komme av *jarlens nes*. Jelsnes er også kjent for Tunejolla. Østfolds fylkesordfører, og tidligere Sarpsborgs ordfører, Sindre Martinsen-Evje vokste opp i Jelsnes og gikk på Jelsnes skole.

## Referanser


## Eksterne lenker
* Jelsnes skole
Gatekamp

:*Annen betydning: Gatekamper under krig, se [[SIBO]]*
**Gatekamp** er et prosjekt som Oslo Idrettskrets iverksatte i 1987 som en del av «Osloidrettens Storbyprosjekt». 

Prosjektet har spesielt inaktiv ungdom i aldersgruppen 13-19 år som målgruppe. Gatekamp oppsøker ungdommene der ungdommen er, og tilbyr aktiviteter i nærmiljøet. Ungdommen er selv med på å forme aktivitetene. I tillegg til å skape aktivitet og økt interesse for aktivitet og idrett, ønsker Gatekamp å forebygge og bekjempe vold, kriminalitet, skadelig bruk av rusmidler og rasisme. Prosjektet bygger på et tettere samarbeid mellom Oslo Idrettskrets, lokale idrettslag, skolene, bydelene og politiet. 

Fra starten i 1987 reiste gatekamp rundt om i Oslos bydeler. I 2005 var Gatekamp et helårig prosjekt med aktiviteter i Bjølsenhallen på fredager og på Furuset på lørdager gjennom hele året. Begrenset økonomi har gjort at Gatekamp siden 2006 kun har tilbudt aktiviteter i sommerferien.

## Eksterne lenker
* Gatekamp på nett
Sidsel Wold

**Sidsel Margrethe Wold** (født 1959) er en norsk journalist og forfatter. Hun har fra 2000 vært reporter i NRKs utenriksavdeling, fra 2007 til 2011 som NRKs korrespondent i Midtøsten og fra 2016 til 2022 som korrespondent for NRK i deler av Midtøsten og Asia med base i Istanbul.

## Liv og virke
I 1978 reiste Sidsel Wold til Israel, der hun arbeidet som frivillig på en kibbutz i godt over to år. Tilbake i Norge ble hun daglig leder i Norske Kibbutz Venner (NORKIV), som arbeidet med å tilrettelegge for norske ungdommers kibbutzopphold. Wold var  i 1980-årene i ferd med å konvertere til jødedommen. Hun engasjerte seg også i organisasjonen Med Israel for fred, ble valgt inn i deres hovedstyre og var redaktør for organet *Midtøsten i Fokus*. Wold studerte historie, russisk og statsvitenskap ved Universitetet i Oslo 1981–1987. Hun arbeidet som layouttegner og journalist i Morgenbladet 1987–1988 og studerte journalistikk ved Norsk Journalisthøgskole 1988–1990. 

Sidsel Wold har arbeidet i forskjellige NRK-avdelinger, både som programleder og reporter i radio. Hun var frilanser for NRK i Jerusalem 2003–2004 og utenrikskorrespondent i Midtøsten med base samme sted fra 2007 til 2011. Hun holdt i egenskap av dette foredrag på Utøya 21. juli 2011. Hennes siste korrespondentbrev fra Jerusalem handlet om 22. juli-terroren. Fra 2016 til og med januar 2022 var hun NRKs korrespondent i Istanbul, etterfulgt av Åse Marit Befring fra sommeren 2022. Wold har siden arbeidet i NRKs nyhetsdivisjon.

Wold har også undervist i utenriksjournalistikk og om arbeid i konfliktområder ved Oslo Met. 

## Privatliv
Sidsel Wold er gift med forfatter og tidligere journalist Ragnar Kvam jr. De foretok en jordomseiling 1995–1996. Paret har en sønn sammen.

## Bibliografi
* 1989: *Lyrikere på larveføtter: En analyse av «Borgulfsen» som språkfenomen i norsk radiounderholdning* – med Kari Slaatsveen
* 1999: Sidsel Wold: *Warra! Warra!: Da de hvite kom til Australia* (Omnipax 1999) ISBN 978-82-530-2073-0
* 2006: Sidsel Wold: *Checkpoint: En beretning fra Midtøsten* (Gyldendal 2006) ISBN 978-82-053-6187-4
* 2015: Sidsel Wold: *Landet som lovet alt: Min israelske reise* (Spartacus 2015) ISBN 978-82-430-0947-9
* 2025: *Israel : Et land i kamp med seg selv* (J.M.Stenersens forlag) ISBN 9788272019166

## Utmerkelser
* 1999: Debutantprisen
* 2011: Perspektivprisen
* 2014: Ossietzkyprisen
* 2023: Hedersprisen under Gullruten 2023

## Referanser


## Eksterne lenker
* 
* 
* Line Fransson: ''Drømmefangeren'' – Portrettintervju i Dagbladet 25. april 2004
*  Omtale av boka ''Checkpoint''
Vikværsk

**Vikværsk** eller **viksk** er målføret eller dialekten som tradisjonelt blir snakket av folk fra Vika, men i dag bare de ytre områdene av Oslofjorden, det vil si Østfold, Vestfold og Grenland. I tillegg regnes også eiker-dialekta i Eiker og drammensmål i Drammen kommune i Buskerud, follomål i distriktet Follo i Akershus og lommelandsmål og nordbymål i Strömstad kommune i Västra Götalands län å ha tydelige innslag av vikværsk. Kongsberg kommune i Buskerud snakker tradisjonelt vestfoldmål, og Nome kommune i Aust-Telemark snakker tradisjonelt grenlandsmål.

## Særtrekk
* Endelsen *-a*, som brukes på flere områder som på nynorsk og radikalt bokmål: preteritum, bestemt form entall hos hunkjønnsord og lignende. Denne har noen steder blitt svekka til *-æ*.

:::kasta – *kasta/kastæ*
:::brua – *brua/bruæ*

:Dette gjelder også for flertallsendelsene *-er* og *-ene* i hankjønn og enkelte hunkjønnsord. Dette svarer til bruken av *a* i nynorsk, historisk *a* har blitt svekka til *æ*.

:::biler – *bilær*
:::bilene – *bilane/bilæne*

*Bøyingsreglene tilsvarer også ellers i stor grad det som gjelder for nynorsk.
*Vikværsk har kløyvd infinitiv.
* Et annet karakteristisk fenomen er ordet *ente* (ikke) som spesielt kan høres i Østfold, men også i formen *inte* i eldre vestfoldske dialekter.

### Andre uttaletrekk
* Tjukk ''l'' er utbredd over store deler av hele Østlandet generelt og er vanlig også i vikværsk. Den har utviklet seg fra historisk *l* og *rð*.
* Uttale av *t* i utlyd sør i Østfold som i svensk
* Historisk *hv* ble i eldre vestfoldmål uttalt *gv*, og står igjen i faste uttrykk i dag.

### Substantiv
I vikværsk blir alle tre grammatiske kjønn brukt i motsetning til i konservativt bokmål.

## Forskjeller mellom dialektene i Østfold og Vestfold
Både østfoldmålet og vestfoldmålet tilhører den vikværske dialektgruppa, og for mange kan disse to dialektene høres helt like ut. Men det finnes allikevel markante forskjeller mellom dem. Et eksempel er at den tjukke *l*-en er mer intens i Østfold enn den er i Vestfold. Andre eksempler er at da de sier *ille bra* i Østfold som betyr at noe er veldig bra så sier de *bælbra* i Vestfold, og da nektingsadverbet tradisjonelt i Østfold er *ente* så er det *inte/itte/ikkje* i Vestfold (Dialektvariantene av nektingsadverbet er derimot i ferd med å vannes ut i begge fylkene da de fleste i dag under 30 år i Østfold og Vestfold bruker den standard østnorske varianten *ikke*). Vestfoldmålet ligger også nærmere nynorsk enn østfoldmålet og har dermed bevart flere diftonger. Da de sier *sten*, *ben*, *røk* og *ø* i Østfold så sier de *stein*, *bein*, *røyk* og *øy* i Vestfold. En annen viktig forskjell mellom østfoldmål og vestfoldmål er at de tilhører forskjellige språkgrener. Da østfoldmålet tradisjonelt tilhører den østnordiske språkgrena så tilhører vestfoldmålet tradisjonelt til den vestnordiske språkgrena.

## Se også
*Østlandsk

## Noter


## Referanser


## Litteratur
* Eva Maagerø: Guttær og bilær og sånn. Njotarøy 1994. http://www.notteroyhistorielag.no/guttaer-og-bilaer-og-sann/

## Eksterne lenker
* Kort om vikværske særtrekk
Khumbu

**Khumbu** er et område i Nepal. Det er en av tre områder som er dominert av sherpaer i Himalaya; de andre to er Solu og Pharak. Khumbu ligger i det nordøstlige Nepal, og omfatter byen Namche Bazaar og landsbyene Thami, Khumjung, Pangboche og Kunde. Det berømte buddhist-tempelet i Tengboche ligger også i Khumbu.

På grunn av beliggenheten i Himalaya, stiger Khumbu-landskapet dramatisk – fra 3300 meter og helt til toppen av verdens høyeste fjell, Mount Everest, 8850 meter over havet. Sagarmatha nasjonalpark ligger også innenfor Khumbu-regionen.

Administrativt ligger Khumbu i Solukhumbu, *Shagramatha sone* i *Østregionen*.

## Eksterne lenker
* Kart over Solukhumbu-distriktet
KonKraft

**KonKraft** er en samarbeidsarena for Norsk olje og gass, Norges Rederiforbund, Norsk Industri og Landsorganisasjonen (LO), Industri Energi og Fellesforbundet.

I 2016 ga KonKraft ut rapportene *Nordover-norsk sokkel i endring* (2016-1) og *Klima – norsk sokkel i endring* (2016-2).

## KonKrafts råd

* Hans-Christian Gabrielsen, leder, Landsorganisasjonen (LO).
* Frode Alfheim, leder, Industri Energi.
* Jørn Eggum, leder, Fellesforbundet.  
* Karl Eirik Schjøtt-Pedersen, administrerende direktør, Norsk olje og gass.
* Arne Sigve Nylund, konserndirektør Utvikling og Produksjon Norge, Statoil.
* Kristin Færøvik, administrerende direktør, Lundin.
* Ann-Christin Andersen, direktør, FMCTecknip. 
* Stein Lier-Hansen, administrerende direktør, Norsk Industri.
* Mads Andersen, konsernsjef, Aibel 
* Harald Solberg, administrerende direktør, Norges Rederiforbund.
* Jakob Korsgaard, administrerende direktør, Maersk.
* Odd Strømsnes, administrerende direktør, FMCTechnip.

## Eksterne lenker
*
Command & Conquer 3: Tiberium Wars

***Command & Conquer 3: Tiberium Wars*** er et sanntidsstrategispill utviklet av Electronic Arts Los Angeles for Windows, Mac OS X og Xbox 360. Det er oppfølgeren til *[[Command & Conquer: Tiberian Sun]]* fra 1999. Spillet foregår før og under den tredje tiberiumskrigen etter at broderskapet Nod begynner et uventet og globalt angrep på Global Defense Initiative (GDI) etter 17 år med stillhet. Nod tar raskt overhånd og GDI samler sammen sine styrker for å prøve å overvinne Nod. Spillet introduserer også en tredje side og det er den andre *C&C*-tittelen hvor spilleren kan oppgradere styrkene.

## Eksterne lenker
### Offisielle sider
* .
* Offisielt forum.

### Uoffisielle sider
* tiberium.no – norsk uoffisielt forum.

### Media
* Skjermbilder, trailere og podcasts.
* Trailere hos www.gametrailers.com.
Artrose

**Artrose**, også kalt **degenerativ leddgikt**, er den vanligste revmatiske sykdommen, og forekommer oftest i hofter, knær og fingre. Sykdommen består i at brusken på leddflatene blir tynnere, og gjerne ujevn på overflaten, på grunn av slitasje / belastning og sjeldnere av annen sykdom. Leddbrusken kan bli nedslitt slik at bein gnisser mot bein, og leddene blir stive og smertefulle, noe som gjør det vondt og vanskelig å bevege seg. Alle mennesker får med årene skader på leddbrusken. 

Personer som har hatt langvarige belastninger eller skader på ledd eller leddbånd, er spesielt utsatt for å få artrose. Leddbåndskader kan gi artrose ved at leddet blir ustabilt og leddflatene kommer ut av sin naturlige stilling, dermed slites brusken mer enn normalt. Risikoen for artrose forårsaket av leddbåndskade kan minskes ved kirurgiske inngrep, som f.eks. Brunelliprosedyren.
Plagene kan også oppstå uten noen form for skade eller belastning i leddet, men har også sammenheng med økende alder, overvekt og mangel på mosjon. Ved slitasjegikt hos overvektige vil en moderat vektreduksjon etter en tid kunne gi betydelig bedring.
Artrose betegnes som en sykdom når leddforandringene begrenser muligheten til å utføre daglige gjøremål og aktiviteter.

Artrose kan sees på røntgenbilder ved at avstanden mellom beinstrukturen i to bein med felles ledd blir mindre. Brusken sees nesten ikke på røntgen, men det skal være et passelig mellomrom mellom bein i friske ledd. 
Antallet personer som får artrose øker over hele verden. Vi vet at minst 10 % av befolkningen mellom 25 og 75 år har symptomer på sykdommen.  

Norsk Revmatikerforbund er interesseorganisasjonen for alle med revmatisme.

## Behandling av artrose
### Protese
En **protese** er en kunstig kroppsdel som erstatter en manglende kroppsdel.

### Stamcellebehandling
Ved å injisere stamceller i det syke leddet dempes betennelsesprosessene. Smerten og hevelsen kan bli betydelig mindre og hos noen pasienter blir den helt fraværende. På den måten skapes gunstige legeforhold, slik at skaden har bedre forutsetninger for regenerasjon. Internasjonale kliniske studier har vist at stamcellebehandling har evne til å reversere slitasje og føre til regenerasjon av brusk i slitte ledd.

Når stamceller er tilstede i et miljø hvor en skade må repareres, skiller de ut ulike hjelpestoffer som tiltrekker flere stamceller og andre celler til området. Denne såkalte parakrineffekten bidrar til at miljøet er optimalt for reparasjon av skade og regenerasjon av vev.

## Referanser


## Eksterne lenker
* Norsk Revmatikerforbund
* "Artrose"; Bindevevssykdommer.no
Tou Mølle

Tou Mølle er en gammel mølle på tettstedet Tau i Strand kommune i Rogaland, like ved fergekaien. Tou mølle har drevet siden 1855. Bedriften har et stort, hvitmalt produksjonsbygg like ved Tau kai og det kan sees helt fra Stavanger. Per 2020 er det ca 35-40 møllearbeidere som arbeider i det hvite landemerket. Hoveddriften idag er av selskapet Vestkorn Milling AS, som produserer ingredienser til dyre og menneskemat laget fra erter, men i bygget finner du også selskapet Tau Mølle AS, og de produserer all puffet ris, hvete og havre som selges i norske dagligvarebutikker.

Det er også blitt bevart hus fra den gamle møllen og området kalles idag Mølleparken. I dag er to kvernhus og et tørkehus godt bevart i sitt opprinnelige miljø ved havnen på Tau. De gamle møllehusene ligger like ved den mer moderne Tou Mølle og gir et godt inntrykk av forskjellen mellom gammelt og nytt. Den gamle møllen er fullt ut brukbar og alle vannrenner og vasshjul er intakte. I Mølleparken ligger også den gamle direktør- og representasjonsboligen (Villa Tou) som ble kjøpt av Strand kommune i 2000. Kommunen har planer om å lage et kultursenter på eiendommen og det er opprettet en stiftelse som arbeider med dette – Mølleparkens Venner.
Oddvar Rakeng

**Oddvar Rakeng** (født 24. januar 1939 i Tistedal) er en norsk forfatter og journalist fra Lillehammer. 

Rakeng har bakgrunn som fabrikkarbeider og håndverker, og gikk på Nansenskolen 1959-60. Han var journalist i Smaalenenes Amtstidende (1960–1964), i Dagningen, Lillehammer (1964–1997) og kulturjournalist i Gudbrandsdølen Dagningen (GD) 1997-2001. 

Sammen med broren, billedkunstneren Arnold Rakeng (1930–2000), var han en pioner innen norsk barne-TV. Serien *Petter Rakett* handlet om en måneferd med spektakulære påfunn, syngende hovedperson og verbal framføring av Rolf Just Nilsen. Serien ble innkjøpt av Danmarks Radio og utgitt på plate. Rakeng bidro også til barneprogrammene *Rikhard i rekkehuset* og *Bondevei og Byvei*, og ungdomsprogrammet *Månesamfunnet*.

Han debuterte med barneboken *Petter Rakett* i 1966, basert på TV-serien. Fire år senere debuterte han med lyrikk for voksne. Rakeng har publisert 37 bøker, inkludert seks diktsamlinger og ti barnebøker. I 2018 utga han biografien om politikeren og juristen Axel Thallaug.
 
Han er æresmedlem av Oppland Forfatterlag.
 
## Bibliografi
;Diktsamlinger
* *Vi som går kjerreveien*. 1970. 
* *Det nye diktet*. 1971.  
* *Fargesendinger*. 1973.  
* *Skjegg og sjampo*. 1975.
* *Nesten som i virkeligheten*. 1979.

;Prosa 
* *Fotballkonsulentene*, Roman under psvedonymet *Ronny Rogersen*. 1998. 
 
;Barnebøker
* *Petter Rakett*. 1966.
* *Potetersen*. 1967.
* *Ung kvartett*. 1968.
* *Rikhard i rekkehuset*. 1969.
* *Magnus*. 1974.
* *Tannlegen som skulle til tannlegen*. 1982.
* *Bli med til Lilleputhammer*. 1984.
* *Eline besøker julenissen*. 1987.
* *Melodien under stjernene*. 1991.
* *Gården brenner!*. 1995.
 
;Sakprosa og antologier
* *Forfatteren nord i sjøen. Om [[Frithjof E. Bye]].* 1986.
* *Østfold forteller*. Litteraturhistorie. 1992. Med Jostein Vormeland
* *Tistedalserindringer*. 1993.
* *Han som etterforsket Quisling. Om Politimester [[Simon Østmoe]]*. 1996.
* *Bjerkebæk – fra dikterhjem og bohemhule til museum*. 1999.
* *Rødt bilde til blå sofa. Kunstnermøter*.2001.
* *Collage [[Jacob Weidemann|Weidemann]]*. 2002.
* *Når kastanjene blomstrer..., norsk slagerhistorie*. 2004.
* *Brød i Europa*. Reiseinntrykk. 2005.
* *Femsjøens perle*. 2006.
* *Ragnar Danielsen*. Snøfugl, 2013.
* *Halden på vinyl og cd*. Snøfugl, 2017.

## Referanser


## Kilder
*Presentasjon av Oddvar Rakeng i Forfatterkatalogen på Forfattersentrums nettsider

## Eksterne lenker
* Hjemmeside
* Oddvar Rakeng om Petter Rakett
Steven Rockefeller

**Steven Clark Rockefeller** (født 1936) er nest eldste sønn av USAs 41. visepresident (Nelson Rockefeller). Han er professor emeritus i religion ved Middlebury College i Vermont. 

Rockefeller-familien er en av USAs mest kjente familier. Steven Rockefeller har arbeidet mye med utdanning, blant annet innenfor FN-systemet.

I Norge er han kjent for å ha giftet seg i Søgne hovedkirke med Anne Marie Rasmussen fra Søgne i Vest-Agder i 1959. Hun var au pair hos Rockefeller før hun giftet seg. De har tre barn, og er nå skilt.

## Referanser
Pescara

**Pescara** er en by i Italia med om lag 120 000 innbyggere. Byen ligger ved Adriaterhavet i regionen Abruzzo og er hovedby i provinsen Pescara, 200&nbsp;km nordøst for Roma.

Byen har det høyeste innbyggertallet i Abruzzo. I dag er Pescara en moderne by, og man finner få eldre bygninger i byen. Dette på grunn av at byen ble bombardert i løpet av den andre verdenskrig. Store deler av bykjernen ble ødelagt. Det finnes likevel steder der man kan se det eldre Pescara, ett av dem finner man på sørsiden av Pescaraeleven i sentrum (Pescara Vecchia).

De to meste kjente kunstnerne fra Pescara er forfatteren Gabriele d'Annunzio og filmmanusforfatter Ennio Flaiano, Sistnevnte er kjent for å ha skrevet filmmanus til kjente italienske filmer som: *[[Landeveien|La strada]]*, *[[Det søte liv|La dolce vita]]* m.fl. Han arbeidet mange år sammen med filmregissøren Federico Fellini.

Pescara grenser mot Adriaterhavet i øst. Her finner man det mest attraktive ved byen nemlig den flere kilometer lange stranden. Den er full av turister fra hele verden i løpet av sommeren. I nord grenser Pescara mot Montesilvano, mot øst Spoltore, San Giovanni Teatino og mot sør Francavilla al mare.

Hver sommer arrangeres Pescara Jazz og det kommer mange kjente artister til byen for å delta på denne festivalen. Mange av konsertene blir arrangert på Teatro Gabriele D'Annunzio.

## Referanser


## Eksterne lenker
*
Fredrik Gulsvik

**Fredrik Hestsveen Gulsvik** (født 1989) er en norsk tidligere fotballspiller. 

Gulsvik kommer opprinnelig fra Gulsvik i Flå i Buskerud og flyttet til Skien for å begynne på toppidrettsgymnaset. Her ble han hentet til Odd Grenlands juniorlag i august 2005, og før sesongen 2007 ble han hentet opp til A-laget. Skåringen hans mot Fotballklubben Lyn 22. april dette året, hans første mål for Odd, ble kåret til årets mål i Eliteserien i 2007. 

7. august 2010 skrev Gulsvik under en 3½-årskontrakt med Sandefjord. Under ett år senere gikk han imidlertid vederlagsfritt til Mjøndalen IF. Sommeren 2012 ble Gulsvik enig med Mjøndalen om å bli løst fra kontrakten og la deretter opp som fotballspiller.

Som spiller var Gulsvik kjent for sitt harde skudd, og han hadde kallenavnet «Super-Mac» etter den hardtskytende tegneseriefiguren i bladet *Buster*.

Gulsvik har bodd fire år i Spania og har flere NM-titler i friidrett.

I 2024 fortalte han i *VG* at han er siktet for grov narkotikakriminalitet og for å være en del av et organisert kriminelt nettverk.

## Referanser


## Eksterne lenker
* 
*  Fredrik Gulsvik – Norges Fotballforbund
* Spillerprofil på Sandefjord Fotballs hjemmesider
* Spillerprofil på Odd Grenlands hjemmesider
* Spillerprofil på Oddranes hjemmesider
* Skåringen som ble årets mål 2007
Afrikansk pygmemus

**Afrikansk pygmemus** (*Mus minutoides*), også kalt bare **pygmemus** og **afrikansk dvergmus**, er trolig verdens minste gnager. Arten hører hjemme i musslekten (*Mus*), som er en av slektene i musefamilien (Muridae) og således en nær slektning av vanlig husmus.

## Beskrivelse
Pygmemusa kan variere i farge, men i hovedsak er den rødbrun på ryggen og lys beige eller nærmest hvit i buken. Den blir omkring 45-88 mm lang og veier gjerne 2,5-12 gram (typisk 5-6 g). Halen måler ca. 28-63 mm. Pygmemusa er således trolig mindre en dvergmusa, som ble oppdaget i Norge i 2001.

Pygmemusa trives i subtropisk klima med gressland og finnes over store deler av Afrika, men den er trolig mest vanlig i grensestrøkene inn mot Sahara. Den kan således kalles en ørkenmus og den trives best i temperaturer på ca. 25-30 grader celsius. Den klarer ikke temperaturer under 15 °C. Pygmemus blir kjønnsmoden når den er ca. 4 uker gammel. Hunnen vil da gå i brunst hver hver 4.-6. dag. Brunsten varer i ca. 24 timer. Om hunnen blir drektig vil hun normalt føde 2-8 unger i løpet av 20-21 dager. Ungene fødes hårløse og er blinde. Øynene åpner seg etter ca. en uke.

Afrikansk pygmemus er et typisk flokkdyr. Den er mest nattaktiv og har en tendens til å hamstre føde. Det går godt å holde slike mus i fangenskap, men den bør aldri være alene. Levetiden er omkring 2 år i fangenskap.

## Eksterne lenker
*
Mohammed VI av Marokko

**Mohammed VI** (arabisk: الملك محمد السادس للمغرب), opprinnelig **Mohammed Ben Al-Hassan** (født 21. august 1963 i Rabat, Marokko), er konge i Marokko. Han overtok tronen 23. juli 1999 da hans far, Hassan II døde. Hassan var gift med Latifa Hammou, en berber og mor til Mohammed VI.

Han tilhører Alaouite-dynastiet, som har regjert i Marokko siden 1664, bortsett fra perioden 1912–1956, da Marokko var en fransk koloni.

Han ble utnevnt til tronarving i 1984. Han har studert økonomi, statsvitenskap og rettsvitenskap i Marokko og tok videre utdannelse i rettsvitenskap i Frankrike. I 1988 jobbet han som assistent for Jacques Delors, president i Europakommisjonen.

Mohammed VI giftet seg 21. mars 2002 med Salma Bennani (født 1978). Før hun giftet seg, jobbet hun som dataingeniør. 8. mai 2003 fikk paret sitt første barn, kronprins Hassan av Marokko og i 2006 fikk paret ei datter, Khadija. 

## Referanser
Sleepy Hollow

**Sleepy Hollow** kan vise til:
* Legenden om Sleepy Hollow &ndash; novelle av Washington Irving.
* Sleepy Hollow (film) fra 1999, basert på novellen
* Sleepy Hollow (New York) &ndash; stedet novellen utspiller seg på
* Sleepy Hollow (Illinois)
* Sleepy Hollow (Texas)
* Sleepy Hollow (band) &ndash; Gotisk rocke-band
Ingebjørg Dahl Sem

**Ingebjørg Anna Sofie Dahl Sem** (født 1936) er en norsk barnebokforfatter. 

Ingebjørg Dahl Sem debuterte i «Barnetimen for de minste» i NRK Radio i 1968. Hun bokdebuterte med *Tenk på Columbus* i 1973. Hun har også skrevet Labbetuss-episoder for Barne-TV.  Hun er utdannet journalist og har jobbet i *[[Varden (avis)|Varden]]*.

Flere av ungdomsbøkene hennes utkom i Ung i dag-serien. Mange av bøkene hennes er oversatt til svensk, og noen er også oversatt til tysk. Hun har skrevet flere sanger til barnetimene sine. Sangene er tonesatt og finnes i flere bøker. I tillegg har hun oversatt fra svensk, blant annet sanger av Britt G. Hallqvist. 

## Bibliografi
* *Tenk på Columbus* 1973
* *Angår dette meg?* 1976
* *Jeg – og de andre* 1978
* *Da Siri fikk dagmamma* 1980
* *Jeg kan også være sta* 1981
* *Mathias og bestemor* 1982
* *Mathias og Jan* 1983
* *Leve mallinkene!* 1986
* *Trylleringen* 1990
* *Gullfuglen* 1991
* *Fløyten og tårnet* 1993
* *Bak neste sving* 1995
* *Historien om Barrabas* 2002
* *Maria og Elisabeth* 2005
* *Risikosport*, lyrikk, Kolofon Forlag, 2011
* *Samspill*, lyrikk, Alpha forlag, 2017

## Referanser


## Kilder
* Presentasjon av Ingebjørg Dahl Sem i Forfatterkatalogen på Forfattersentrums nettsider

## Eksterne lenker
* telemarksportalen biografi og flere lenker
Andy Goram

**Andrew Lewis Goram** (født 13. april 1964, død 2. juli 2022) var en skotsk/engelsk fotballspiller som spilte for både Oldham Athletic AFC og Hibernian FC, men han er best kjent for tiden han spilte i Rangers FC, da han av spillerne ble kalt for «*The Goalie*». I 2001 ble han stemt frem til Rangers FC beste målvakt gjennom tidene av supporterne. Etter sin tid i Rangers hadde han korte opphold i Motherwell FC, Notts County, Sheffield United, Manchester United, Elgin City og Coventry City.

Som 14-åring ble Goram lærling hos , men måtte forlate klubben som femtenåring da klubbens nye trener Ronnie Allen vurderte ham som for kort av vekst til å slå gjennom som målvakt. Goram dro videre til , der han ligadebuterte allerede som sekstenåring. Han beholdt plassen i laget til han i 1987 ble kjøpt av , hvor hans skotske far, Lewis Goram, tidligere hadde vært målvakt.

I 1991 ble han kjøpt av Rangers FC for 1 million britiske pund der hjalp han klubben på rekken til å vinne ni seriemesterskap på rad mellom 1989 og 1997. Han var også meget delaktig i Rangers fine sesong i Europacupen i 1992/93 da de kom helt til semifinalen.

Han var også en viktig spiller for Skottlands herrelandslag i fotball, med 43 landskamper til sammen. 

Det kom etter hvert ut i pressen at Goram hadde en mild form for schizofreni, hvilket resulterte i at Rangers-supporterne begynte å synge sangen «Two Andy Gorams, there's only two Andy Gorams», som ble tittelen på en bok om verdens morsomste fotballsanger. Han avsluttet sin karriere i Queen of the South FC og Elgin City. Med Queen of the South vant han Bells Challenge Cup i 2002.

I 2006 ble han trener for målvaktene i Airdrie United FC.

## Cricket
Goram spilte også cricket og representert Skottlands herrelandslag i cricket fire ganger, og er den eneste personen som så langt har representert de skotske landslagene i både cricket og fotball.

## Karriereoversikt

## Referanser


## Eksterne lenker
*
Lovozero (innsjø)

**Lovozero** (russisk: Ловозеро, nordsamisk: *Lujávri*, finsk: *Luujärvi*, kildinsamisk: Луяввьр, skoltesamisk: *Luujäuʹrr*) er en innsjø på Kolahalvøya i Murmansk oblast i Russland.

Lovozero har avløp nordover mot Barentshavet via elva Voronja. Sjøen har et flateinnhold på 200 km² og et nedbørfelt på .  Gjennomsnittlig dybde er bare 5,7 meter mens største dybde er 35 meter. Sjøen har en snirklete kystlinje med mange viker og nes og øyer.

I 1970 ble to vannkraftverk bygget i elva Voronja ved Serebrjansk, rundt 100 kilometer nedenfor utløpet fra Lovozero. Demningen ved kraftverket dannet et magasin med samme vannstand som Lovozero, slik at de to innsjøene i praksis er én sammenhengende innsjø.  

## Referanser
Sound of Music

***Sound of Music*** er en musikal som er skrevet av Richard Rodgers og Oscar Hammerstein II om den klosterutdannede, foreldreløse Maria Rainer, som blir guvernante for enkemannen kaptein Georg von Trapps syv barn. Hun blir raskt glad i barna, og de i henne. Maria innser etterhvert at hun har følelser for Georg og vender tilbake til klosteret hvor abbedissen i klosteret råder henne til å lete etter livet sitt («Climb Ev'ry Mountain»). Maria drar tilbake igjen, og oppdager at von Trapp, som er mye ute og reiser, har forlovet seg med baronesse Elsa von Schraeder. Men forlovelsen blir brutt, og Maria gifter seg med Georg. Da krigen bryter ut blir kapteinen innkalt til å møte opp i Bremerhaven for å tjene Tyskland. Familien rømmer opp i fjellene og over grensen til Sveits, for å slippe unna nazistene.

Musikalen ble skrevet og oppført for første gang i 1959 på Broadway med datidens store musikalstjerne Mary Martin i hovedrollen som Maria og Theodor Bikel som kaptein von Trapp. Musikalen bygger på Maria von Trapps erindringer og den tyske filmen *Die Trapp Familie* (1956) med Ruth Leuwerik.

Sangen «Edelweiss» ble den siste sangen Hammerstein skrev. Den ble lagt til mens innstuderingen av musikalen pågikk. Han døde like etter åpningen på Broadway.

*Sound of Music* har siden blitt oppført verden over på teatret. I 2006 åpnet *Sound of Music* på nytt på London Palladium, nå med Connie Fisher i hovedrollen. Høsten 2008 ble den satt opp på Edderkoppen i Oslo med Maria Arredondo i hovedrollen. Høsten 2010 ble den igjen satt opp i Norge, denne gang med Christine Guldbrandsen som Maria von Trapp, Espen Hana som Georg von Trapp og Elisabeth Moberg som abbedissen. Musikalen gikk for fulle hus og stormende jubel på Sola Kulturhus og Haugesund Teater.

Forestillingen ble igjen satt opp i 2019 på Folketeateret i Oslo. Her hadde Lars Jacobsen regi. Lena Kristin Ellingsen spilte Maria, og Håvard Bakke kaptein Georg von Trapp. 

Den mest kjente versjonen av musikalen er filmversjonen fra 1965, med Julie Andrews og Christopher Plummer i hovedrollene.

## Referanser


## Eksterne lenker
* 
*  *[https://sceneweb.no/nb/artwork/26461/The_Sound%20of%20Music Sound of Music]* i Scenewebarkivet
*
Anthon B. Nilsen

**Anthon Bernhard Elias Nilsen** (1855–1936) var en norsk forfatter, trelasthandler og stortingsrepresentant (H). Han skrev en lang rekke populære underholdningsbøker under psevdonymet **Elias Kræmmer**. 

I 1879 etablerte han trelasthandelsfirmaet Anton B Nilsen AS. Han var innvalgt på Stortinget fra Fredrikstad 1895–1897. 

## Familie
Foreldrene var skipsfører Bernt Nilsen (1815–60) og senere asylbestyrer Elisabeth (“Lise”) Marie Selvig (1814–93). Han var bror av høyesterettsadvokat Ingar Nilsen (1848-1903). 

Etter at Nilsens far døde når han var seks år gammel, måtte familien flytte fra Svelvik til Kristiania. Der tok moren Lise forefallende arbeid inntil hun ble ansatt som bestyrer for Grønlands børneasyl.  

Elias Kræmmers bok *Asylet* har handling fra Asylet på Grønland.

## Forfatterskap
Fattigfolk i hovedstaden er ofte hovedpersonene i Elias Kræmmers bøker. 

* 1894: *Glade borgere*
* 1898: *Byens Fædre*
* 1904: *Kram : humoristiske Skisser*
* 1915: *Cupido*
* 1918: *Livets Krøniker*
* 1919: *Glade Borgere*
* 1920: *Sigurd Seiersborg*
* 1923: *Fyrgangen*
* 1924: *Fyrstigen*
* 1925: *Bølgerne ruller*
* 1926: *Bedstemors Gut*
* 1928: *Asylet*
* 1930: *Evensen*
* 1932: *Elias Kræmmer's oplevelser – Korte romaner fra et langt liv*
* 1932: *Fyrgangen*
* 1933: *Glade ungdom – Korte romaner fra et langt liv*
* 1933: *Impossible Evensen*
* 1934: *Paa livets høislette – Korte romaner fra et langt liv*
* 1935: *Romaner og fortellinger*
* 1935: *Skeppar Evensen*
* 1936: *Romaner og fortellinger*
* 1937: *Romaner og fortellinger*
* 1938: *Evensen*
* 1941&ndash;1942: *Romaner og fortællinger*

## Ettermæle
En byste av Elias Kræmmer ble avduket i Svelvik i 1955 i forbindelse med hundreårsjubileet for hans fødsel. Den er utført av billedhuggeren Emma Matthiasen.

Elias Kræmmers gate i Fredrikstad er oppkalt etter ham. Svelvik museum har et eget værelse der møbler, bøker og annet etter Anthon B. Nilsen er stilt ut.

Elias Kræmmers vei på Åssiden i Drammen er oppkalt etter ham.

## Familie
Anthon B. Nilsens oldebarn Knut A. Nilsen (født 1938), som foruten å virke som forfatter av naturbøker og annen sakprosa, ble kjent for sine humoresker i Aftenposten fra 1967 til 2000 under pseudonymet «Knuppers».

## Referanser


## Eksterne lenker
* 
* 
* 
*  Biografi og bibliografi
*  Elias Kræmmers hus i Oslo
*  Elias Kræmmers historie om telefonen i Drammen
Klosterruin

En **klosterruin** er arkeologisk funn av en klosterkirke som er for dårlig bevart til å kunne beskrives fullverdig. Forfallet kan skyldes brann, krig eller dårlig vedlikehold. Rekonstruksjon kan gjøres på grunnlag av skisser, historiske tekster og kunnskap om byggeskikk.

## Klosterruiner i Norge
De mest kjente **klosterruiner i Norge** er Domkirkeruinene på Hamar. Spesielt langs kysten fantes i middelalderen mange kloster, men lite er bevart.
Passepartout

**Passepartout** kan vise til:

*Karakteren Jean Passepartout – Phileas Foggs butler, i Jules Vernes roman Jorden rundt på 80 dager
**Kartongplaten* rundt bilder heter *[[passepartout (bilde)|passepartout]]*
*Billett for en hel sesong med teater eller sport – kan kalles *passepartoutkort* eller (vanligst på norsk) bare *partoutkort*
Bergens Kreditbank

**Bergens Kreditbank** ble etablert i 1876.  I 1975 slo Bergens Kreditbank seg sammen med Bergens Privatbank og dannet Bergen Bank.

## Bygningen
Bergens Kreditbanks bygning er bedre kjent som «Banco Rotto» og ligger i Vågsallmenningen 14-22 i Bergen. Det første bygget fra 1876 var tegnet av Herman Schirmer i italiensk nyrenessanse. Bygget ble utvidet i 1897 av arkitekt Adolph Fischer og av Schak Bull i 1918. Bygningen ble fredet av Riksantikvaren i 1986. Arkitekt Øivind Maurseth ble tildelt Europa Nostras diplom for rehabiliteringen av Bergens Kreditbank i 1990.

## Eksterne lenker
*
Andresens Bank

**Andresens Bank** er en tidligere norsk forretningsbank, som ble etablert i 1912. Banken hadde røtter i det bankierfirma som Nicolai Andresen etablerte i 1809. I 1980 ble Andresens Bank slått sammen med Christiania Bank og Kreditkasse. Andresens Bank var i sin tid en av Norges største forretningsbanker.

## Referanser
GoldenEye (sang)

**«GoldenEye»** er en sang skrevet av Bono og The Edge som ble spilt inn og gitt ut på singel med Tina Turner i 1995. Den ble brukt i James Bond-filmen *[[GoldenEye]]*.

Singelen kom på andreplass i Polen, tredjeplass i Finland, Frankrike og Sveits, femteplass i Østerrike, sjetteplass på *Ultratop 50 Wallonia* i Belgia, Italia og Sverige, åttendeplass i Tyskland, niendeplass på *Ultratop 50 Flanders* i Belgia og i Norge, tiendeplass i Storbritannia, tolvteplass i Spania, 15.-plass i Irland og Nederland, 22.-plass på *Hot Dance Club Songs* i USA, 89.-plass på R&B-lista og 99.-plass i Australia. Sangen ble også gitt ut på albumet *[[GoldenEye (album)|GoldenEye]]* senere samme år. I 1996 ble sangen gitt ut på Tina Turner sitt album *[[Wildest Dreams]]*. Musikkvideoen ble regissert av Jake Scott.

## 2021

### Sporliste

# «Goldeneye» (Single Edit)
# «Goldeneye» (Dave Morales Remix)
# «Goldeneye» (Morales Club Mix)
# «Goldeneye» (007 Dub)
# «Goldeneye» (Morales Dub of Bond)
# «Goldeneye» (Dave Hall Remix)

## Referanser
Paulsen

**Paulsen** er et vanlig etternavn i Norge. Det er også vanlig i Danmark, da stavet Poulsen. Navnet er et patronymikon som betyr Pauls sønn/sønn av Paul. Per januar 2020 var det  personer i Norge med med Paulsen som etternavn.

## Kjente personer med etternavn Paulsen
* Arnulf Paulsen (f. 1949), trommeslager i Vazelina bilopphøggers
* Axel Paulsen (1855–1938), norsk kunstløper
* Fridtjof A. Paulsen (1895–1988), norsk skøyteløper
* John Paulsen (1851–1924), norsk forfatter
* Svein Erik Paulsen (f. 1946), norsk proffbokser
* Marianne Paulsen (f. 1980), norsk fotballspiller
* Trond S. Paulsen Advokat, forfatter

## Referanser
Sentrum

**Sentrum** har mange betydninger.

* Et punkt som har like stor avstand til punktene omkring: Geometri
* En betegnelse for en sentral bebyggelse. I Oslo sentrum, Bergen sentrum osv.
* Et norsk aktualitetsprogram som gikk på TV 2 fra 1997 til 2000 med Per Ståle Lønning som programleder *[[Sentrum (TV-program)]]*
* Et begrep på en retning for politiske partier, i et balansepunkt mellom en venstreside og en høyreside. Se sentrum (politikk).
* Sentrum menighet i Mandal  
* Bysentrum
* Partiet Sentrum, et politisk parti i Norge

## Se også
* Centrum
* Senter
* Sentral
Jorden rundt på 80 dager

***Jorden rundt på 80 dager*** (*Le tour du monde en quatre-vingt jours*) er en roman av Jules Verne, først utgitt som føljetong i *[[Le Temps (1861–1942)|Le Temps]]* i 1872, deretter som bok i 1873. Den britiske gentlemannen Phileas Fogg inngår et veddemål om at det er mulig å reise jorden rundt på 80 dager. Han reiser sammen med sin nye butler Passepartout, mens de blir forfulgt av en etterforsker fra Scotland Yard som mistenker Fogg for et bankran.

## Romanens virkningshistorie
Den er filmatisert flere ganger, første gang som stumfilm i 1914. Den mest kjente filmversjonen er nok Michael Andersons fra 1956 med David Niven som Phileas Fogg: *[[Jorden rundt på 80 dager (film)|Jorden rundt på 80 dager]]*. 1956-versjonen fikk 5 Oscar av i alt 8 nominasjoner. Det finnes en nyere filmatisering fra 2004 med Steve Coogan som Phileas Fogg og Jackie Chan som hans kinesiske venn som kan kampsport.

I 26. april 2008 skulle operaen *[[Jorden rundt på 80 dager (opera)|Jorden rundt på 80 dager]]* oppføres under åpningen av Den Norske Opera. Musikken er laget av Gisle Kverndokk, og med libretto av Øystein Wiik. Den ble likevel ikke oppført før 21. mai 2010, på grunn av mangel på opplæring i det nye tekniske utstyret i Den Norske Opera.

Romanen ble første gang utgitt på norsk i Cammermeyers magasin "Folkebladet" som føljetong i 1882.

Boken kom i forkortet versjon, illustrert av den norske bokkunstneren Louis Moe (1857-1945) i utgave for barn i serien 'Børnenes bogsamling', Kristiania 1899.

Før Vernes fortelling kom ut i bokform i Norge, ble den fremført på scene. Sommeren 1876 ble forestillingen "80 Dage rundt Jorden" spilt på Klingenberg Theater i Kristiania. Og NRKs radioteater sendte en dramatisert versjon første gang i 1960. I 1972 gikk en oppsetning i nynorsk oversettelse på Det Norske Teatret.

## Referanser

## Eksterne lenker
* 
*
Alive II

***Alive II*** er det andre konsertalbumet fra det amerikanske hard rock-bandet Kiss, totalt deres åttende album. Albumet ble innspilt og utgitt i 1977, og flesteparten av sangene på *Alive II* ble spilt inn under bandets *Love Gun-turné*. Under utvelgelse av sanger til albumet ble alle valgt fra Kiss' tre foregående studioalbum – *[[Destroyer (album)|Destroyer]]*, *[[Rock and Roll Over]]* og *[[Love Gun]]*. 

Da Kiss spilte inn albumet, skjønte de med en gang at de trengte mer materiale for ikke å gjenta sanger som allerede hadde vært med på deres første konsertalbum, *[[Alive!]]* fra 1975. De skrev dermed fem nye sanger som ble spilt inn i studio. Fire av disse sangene, unntaket var Ace Frehleys «Rocket Ride», ble spilt inn uten nevnte Frehley på gitar. Bob Kulick, som faktisk var på audition for Kiss i 1973, spilte gitar på disse låtene.

*Alive II* ble relansert i 2006 som en del av liveboksen *KISS Alive! 1975-2000*. Boksen inneholder i tillegg *Alive!*, *Alive III* og diverse sanger fra millenniumskonserten. Albumet inneholdt bonussporet «Rock and Roll All Nite».

## Sporliste
**CD 1**
#«Detroit Rock City» (Paul Stanley, Bob Ezrin) – 3:58 
#«King of the Night Time World» (Kim Fowley, Mark Anthony, Stanley, Ezrin) – 3:06
#«Ladies Room» (Gene Simmons) – 3:11 
#«Makin' Love» (Stanley, Sean Delaney) – 3:13 
#«Love Gun» (Stanley) – 3:34 
#«Calling Dr. Love» (Simmons) – 3:32 
#«Christine Sixteen» (Simmons) – 2:45 
#«Shock Me» (Ace Frehley) – 5:51 
#«Hard Luck Woman» (Stanley) – 3:06 
#«Tomorrow and Tonight» (Stanley) – 3:20 
 
**CD 2**
#«I Stole Your Love» (Stanley) – 3:36 
#«Beth» (Peter Criss, Stan Penridge, Ezrin) – 2:24 
#«God of Thunder» (Stanley) – 5:16 
#«I Want You» (Stanley) – 4:14 
#«Shout It Out Loud» (Simmons, Stanley, Ezrin) – 3:37 
#«All American Man»* (Stanley, Delaney) – 3:13 
#«Rockin' in the U.S.A.»* (Simmons) – 2:44 
#«Larger Than Life»* (Simmons) – 3:55  
#«Rocket Ride» (Frehley, Delaney) – 4:07 
#«Any Way You Want It»* (Dave Clark) – 2:33

## Personell
* Gene Simmons – Bassgitar, vokal
* Paul Stanley – Gitar, vokal
* Ace Frehley – Gitar, vokal, bass på Rocket Ride.
* Peter Criss – Trommer, vokal
* Bob Kulick – * gitar  
* Ed Balandas – Introstemme

## Eksterne lenker
Turbopausen

**Turbopausen** markerer grensen i jordatmosfæren der turbulens slutter å dominere. Området under turbopausen er kjent som homosfæren, der kjemiske stoff og gasser er godt utblandet, og har mer eller mindre samme fordeling i høyden. Altså er den kjemiske sammensetningen til atmosfæren konstant under turbopausen. Området over turbopausen kalles heterosfæren, der molekylær diffusjon dominerer. Her vil den kjemiske sammensetninger til atmosfæren endrer seg med høyden. 

Turbopausen ligger like over mesopausen og i grenseområdet mellom mesosfæren og termosfæren, i en høyde på omtrent 100 km. 

## Kilder
* AMS Glossary: Turbopause
Exaile

**Exaile** er et fritt musikkavspillings-program for GNU/Linux-systemer som har som mål å være lik KDEs Amarok, men basert på GTK+ istedenfor Qt-grensesnittet som Amarok bruker

Exaile er skrevet i Python og bruker pyGTK for grensensnitt. Den bruker GStreamer for lydavspilling og Mutagen for å lese/skrive metadata fra filene.
## Eksterne lenker
*
Bryter

**Bryter** kan vise til:

* Bryting, en idrett
* Isbryter, et fartøy som bryter opp is
* Strømbryter (f.eks. lysbryter), en elektrisk komponent som bryter en strømkrets
Jorja Fox

**Jorja-An Fox** (født 7. juli 1968 i New York, New York) er en amerikansk skuespiller. Hun benytter som regel navnet **Jorja Fox**. Hun er mest kjent for sin rolle som Sara Sidle i den amerikanske serien **. Hun er en dedikert vegetarianer og jobber ofte med PETA for å promotere deres arbeid.

Før CSI hadde Fox mindre roller i diverse filmer og TV-serier som *[[The West Wing]]* og *[[Akutten|ER]]*.

## Referanser


## Eksterne lenker
* 
*
Saint-Clair-sur-Epte-traktaten

**Saint-Clair-sur-Epte-traktaten** ble signert høsten 911 mellom Frankerrikets konge Karl den enfoldige (898-922) og Rollo, vikinghærens leder. Hensikten var å samle og holde mennene fra nord, «normannerne», på deler av området Neustria og ut mot kysten, og å beskytte kong Karls kongedømme fra nye invasjoner av «nordmenn», norrøne fra Norden.

Intet dokument fra traktaten har overlevd som vitner om dannelsen av hertugdømmet Normandie, men hendelsen betraktes som et historisk faktum. Rollo var antagelig nordmannen Gange-Rolf, Rolv Ragnvaldsson (ca. 860-932), sønn av Ragnvald Mørejarl, kjent som jarlen som klippet Harald Hårfagre etter at Norge var samlet til ett rike.

I tillegg til tildelingen av land var det et krav om Rollo skulle døpes og gifte seg med Gisla, kong Karls datter utenfor ekteskap, og bli kongens vasall. Det siste punktet ble komplisert da Rollo nektet å knele foran kongen og kysse hans fot. Det ble diskutert og man kom fram til et kompromiss: Rollo grep kongen fot, men uten å knele, men han var så høy at da han løftet armen mistet kongen balansen og falt bakover.

## Litteratur
Baker, Timothy. *The Normans.* New York:MacMillan. 1966.
Dudone Sancti Quintini. De moribus et actis primorum Normanniae ducum. Lair, J. (utg.) Caen 1865.
Hattenhauer, H.: Die Aufnahme der Normannen in das westfränkische Reich. Göttingen 1990.
Politisk økonomi

**Politisk økonomi** (Engelsk: *political economy)* gjelder studiet av nasjonaløkomien og dens relasjon til loven og til styresmaktene. Politisk økonomi studerer makroøkonomiske fenomen som økonomisk vekst, fordeling, ulikhet, og handel, og hvordan dette formes av institusjoner og politisk atferd. Faget er forløperen til moderne samfunnsøkonomi, men eksisterer fremdeles som et tverrfaglig studiefelt innenfor statsvitenskapen, der økonomiske så vel som statsvitenskapelige metoder tas i bruk.  

Politisk økonomi som historisk fagfelt er tett forbundet med den klassiske skole i økonomisk idéhistorie, der tenkere som John Locke, Adam Smith og Karl Marx sto sentralt. Felles for disse er deres filosofiske utgangspunkt, og at de alle søkte å forklare den enorme økonomiske veksten de så i sin egen samtid, rundt den industrielle revolusjon, på et makroøkonomisk nivå. Mens Locke la vekt på eiendomsrettigheter som årsak til den økonomiske veksten, la Smith vekt på innovasjon og markedet som organisasjonsform; Marx på sin side fokuserte på kapitaleiernes utnyttelse av arbeidere.   

Begrepet politisk økonomi *(political economics)* ble mot slutten av 1800-tallet byttet ut med samfunnsøkonomi *(economics)*, da faget utviklet matematiske metoder og modeller som skilte seg betraktelig fra verktøy som ble brukt i andre samfunnsvitenskaper. I dag praktiseres politisk økonomi som del av statsvitenskapen, der statsvitenskapelige og økonomiske metoder tas i bruk for å analysere relasjonen mellom velstand, makt, og konflikt, både nasjonalt og internasjonalt. (Se også Internasjonal politisk økonomi.)   

## Historie
Politisk økonomi oppsto som fagfelt på 1700-tallet under den industrielle revolusjon, da filosofer som John Locke, Adam Smith og Karl Marx begynte å analysere nasjonale produksjonssystemer og hvordan disse påvirket nasjoners velstand. Bakgrunnen for nasjonens velstand lå etter John Lockes syn i eiendomsrettighetene, som gav opphav til en rasjonell vilje til å arbeide for å forbedre egen økonomisk posisjon og ta vare på egne eiendeler. Adam Smith fokuserte på sin side på markedene som organisasjonsmodell, og mente at disse egnet seg for å få menneskene til naturlig å handle med hverandre og skape konkurranse som la grunnlaget for innovasjon og vekst. Marx fokuserte på sin side på fordelingen av velstand mellom arbeidere og kapitaleiere, og hvordan nasjoners økonomiske vekst hadde opphav i kapitaleiernes utnyttelse av arbeiderne.

## Referanser
Nøytralitetsvern

**Nøytralitetsvern** er militærvesenets oppsetting av forsvarsmidlene for både å kunne forsvare landet mot fiendtlige angrep, vise klart at en er nøytral og ikke er villig til selv å gå til angrep.

Det er politikerne som, gjennom regjeringsvedtak sanksjonert av Kongen, beslutter om Norge eventuelt skal delta i en krig, dersom ingen angriper og eventuelt okkuperer landet. 

Nøytralitetsvernet fungerte under Krimkrigen (1853–56) og første verdenskrig (1914–18), men forsøkene på å styre unna deltakelse i andre verdenskrig førte ikke fram. Etter at Norge ble medlem av NATO har begrepet ikke samme relevans for forsvaret av Norge.

## Referanser
Alive!

***Alive!*** er et det amerikanske bandet Kiss sitt første konsertalbum.

Albumet ble utgitt i 1975 og regnes som bandets gjennombrudd. Det nådde #9 på den amerikanske Billboard albumlisten og lå på listen i 110 uker, det lengste i bandets historie. Singelen *[[Rock and Roll All Nite]]* nådde 12.-plass på den amerikanske Billboard Hot 100 singellisten.

## Sporliste
**Disk 1**
# «Deuce»
# «Strutter»
# «Got to Choose»
# «Hotter Than Hell»
# «Firehouse»
# «Nothin' to Lose»
# «C'Mon and Love Me»
# «Parasite» 
# «She»

**Disk 2**
# «Watchin' You»
# «100,000 Years»
# «Black Diamond»
# «Rock Bottom»  
# «Cold Gin»
# «Rock and Roll All Nite»
# «Let Me Go, Rock 'N' Roll»

## Personell
* Gene Simmons – Bassgitar, vokal
* Paul Stanley – Gitar, vokal
* Ace Frehley – Gitar, vokal
* Peter Criss – Trommer, vokal

## Eksterne lenker